wickkiey/tamil-wikipedia-markdown huggingface dataset:
# எம். எஸ். தௌஃபீக்


**முகம்மது சரிப் தௌஃபீக்** (*Mohamed Shariff Thowfeek*, பிறப்பு: 7 சனவரி 1971) இலங்கை முசுலிம் அரசியல்வாதியும், நாடாளுமன்ற உறுப்பினரும், முன்னாள் துணை அமைச்சரும் ஆவார்.  

## அரசியல் பணி
தௌஃபீக் 2000 நாடாளுமன்றத் தேர்தலில் சிறீலங்கா முஸ்லிம் காங்கிரசு சார்பில் மக்கள் கூட்டணி வேட்பாளராக திருகோணமலை மாவட்டத்தில் போட்டியிட்டு, தெரிவு செய்யப்பட்டு நாடாளுமன்றம் சென்றார். முஸ்லிம் காங்கிரசு கட்சிக்கும் மக்கள் கூட்டணிக்குமிடையேயான கூட்டு ஒப்பந்தம் 2001 சூன் மாதத்தில் முறிவடைந்தது. 2001 அக்டோபரில் முசுலிம் காங்கிரசு எதிர்க்கட்சிக் கூட்டணியான ஐக்கிய தேசிய முன்னணியுடன் இணைந்தது. தௌஃபீக் 2001 நாடாளுமன்றத் தேர்தலில் ஐக்கிய தேசிய முன்னணியின் வேட்பாளராகப் போட்டியிட்டுத் தோல்வியடைந்தார். ஆனாலும், இவர் தேசியப் பட்டியலில் சேர்க்கப்பட்டு நாடாளுமன்றம் சென்றார். 2004 தேர்தலில் முசுலிம் காங்கிரசு வேட்பாளராகப் போட்டியிட்டு கட்சிப் பட்டியலில் மூன்றாவதாக வந்து, தெரிவு செய்யப்படவில்லை.  

பின்னர், தௌஃபீக் 2008 மாகாணசபைத் தேர்தலில் ஐக்கிய தேசிய முன்னணியின் வேட்பாளராகப் போட்டியிட்டு கிழக்கு மாகாண சபை உறுப்பினராகத் தெரிந்தெடுக்கப்பட்டார். மீண்டும் 2010 நாடாளுமன்றத் தேர்தலில் திருகோணமலை மாவட்டத்தில் போட்டியிட்டு நாடாளுமன்றத்திற்குத் தெரிவானார். இவர் மைத்திரிபால சிறிசேனவின் அமைச்சரவையில் 2015 சனவரியில் உள்ளூர் போக்குவரத்து பிரதி அமைச்சராக நியமிக்கப்பட்டார்.  

2015 நாடாளுமன்றத் தேர்தலில் தௌஃபீக் நல்லாட்சிக்கான ஐக்கிய தேசிய முன்னணியின் வேட்பாளராக திருகோணமலையில் போட்டியிட்டுத் தோல்வியடைந்தார். ஆனாலும், 2016 சனவரியில் முசுலிம் காங்கிரசு உறுப்பினர் ஏ. ஏர். ஏ. ஹபீசு தனது தேசியப் பட்டியல் உறுப்பினர் பதவியைத் துறந்ததை அடுத்து தௌஃபீக் தேசியப் பட்டியல் உறுப்பினராக நியமிக்கப்பட்டார். 2020 நாடாளுமன்றத் தேர்தலில் முசுலிம் காங்கிரசு சார்பாக ஐக்கிய மக்கள் சக்தியின் வேட்பாளராகப் போட்டியிட்டு மீண்டும் நாடாளுமன்றம் சென்றார்.  

## தேர்தல் வரலாறு
**எம். எசு. தௌஃபீக்கின் தேர்தல் வரலாறு**

| 2000 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | மக்கள் கூட்டணி | align= | **தெரிவு** |  |
| --- | --- | --- | --- | --- | --- | --- |
| 2001 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | align= | தெரிவு செய்யப்படவில்லை |  |
| 2004 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | align= | தெரிவு செய்யப்படவில்லை |  |  |
| 2008 மாகாணசபை | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | **தெரிவு** |  |  |
| 2010 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | align= | **தெரிவு** |  |
| 2015 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய தேசிய முன்னணி | align= | தெரிவு செய்யப்படவில்லை |  |
| 2020 நாடாளுமன்றம் | திருகோணமலை மாவட்டம் | சிறீலங்கா முஸ்லிம் காங்கிரசு | ஐக்கிய மக்கள் சக்தி | align= | **தெரிவு** | } |
# சூரியச் சுழற்சி 12



**சூரியச் சுழற்சி 12** *(Solar cycle 12)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பனிரெண்டாவது சுழற்சியாகும். இச்சுழற்சி 1878 ஆம் ஆண்டு திசம்பர் மாதம் தொடங்கி 1890 ஆம் ஆண்டு மார்ச்சு மாதம் வரையில் 11.3 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 12 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 74.6 எண்ணிக்கையும் (திசம்பர்1870) குறைந்த பட்சமாக 5 எண்ணிக்கையுமாக கணக்கிடப்பட்டது. இச்சுழற்சிக் கலத்தில் தோராயமாக 736 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது. There were a total of approximately 736 days with no sunspots during this cycle.  

மிகப் பிரகாசமான இரத்தச் சிவப்பில் வைகறைக் காட்சி நியூயார்க் நகரில் 1882 ஆம் ஆண்டில் ஏப்ரல் 16 ஆம் நாள் தோன்றியது. அந்நேரத்தில் தகவல் தொடர்பில் குறிப்பிடத்தக்க அளவுக்கு இடையூறுகள் ஏற்பட்டன. இந்த ஆண்டின் பிற்பகுதியில் 1882 ஆம் ஆண்டின் நவம்பர் 17 அன்று துருவ ஒளிப்பகுதி புவிகாந்தப் புயலைச் சந்தித்தது.
# சூரியச் சுழற்சி 13



**சூரியச் சுழற்சி 13***(Solar cycle 13)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதிமூன்றாவது சுழற்சியாகும். இச்சுழற்சி 1890 ஆம் ஆண்டு மார்ச்சு மாதம் தொடங்கி 1902 ஆம் ஆண்டு பிப்ரவரி மாதம் வரையில் 11.9 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 13 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 87.9 எண்ணிக்கையும் (திசம்பர்1870) குறைந்த பட்சமாக 2.7 எண்ணிக்கையுமாக கணக்கிடப்பட்டது . இச்சுழற்சிக் கலத்தில் தோராயமாக 938 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.  

பதிமூன்றாவது சூரியச் சுழற்சிக் காலத்தில் ஏராளமான சூரியப் புரோட்டான் வெளிப்பாட்டு நிகழ்வுகள் தோன்றின. உதாரணமாக செப்டம்பர் 1898 ஆம் ஆண்டில் ஒரு புவிக்காந்தப் புயல் தொலைவரிச் செய்தி அனுப்பும் திட்டத்தைப் பாதித்தது.ref></ref> For example, a geomagnetic storm in September 1898 affected telegraph lines.
# சூரியச் சுழற்சி 14



**சூரியச் சுழற்சி 14***(Solar cycle 14)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினான்காவது சுழற்சியாகும். இச்சுழற்சி 1902 ஆம் ஆண்டு பிப்ரவரி மாதம் தொடங்கி 1913 ஆம் ஆண்டு ஆகத்து மாதம் வரையில் 11.5 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 14 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 64.2 எண்ணிக்கையும் (பிப்ரவரி 1906) குறைந்த பட்சமாக 1.5 எண்ணிக்கையுமாக கணக்கிடப்பட்டது. இச்சுழற்சிக் காலத்தில் அறியப்பட்ட அதிகப்பட்சமானது டால்டன் குறைந்தபட்சத்திற்குப் பின்னர் எற்பட்ட குறைவான எண்ணிக்கையாகும். மேலும், இச்சுழற்சிக் கலத்தில் தோராயமாக 1019 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.இந்த அளவு சூரியச் சுழற்சிகளில் இரண்டாவது அதிகப்பட்ச அளவாகும்.  

பதினான்காவது சூரியச் சுழற்சிக் காலத்தில் 1903 நவம்பர், மார்ச்சு 1905 மற்றும் செப்டம்பர் 1909 ஆம் ஆண்டுகளில் புவிக்காந்தப் புயல்கள் தொலைவரிச் செய்தி அனுப்பும் திட்டத்தைப் பாதித்தன.
# சூரியச் சுழற்சி 15



**சூரியச் சுழற்சி 15***(Solar cycle 15)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினைந்தாவது சுழற்சியாகும். இச்சுழற்சி 1913 ஆம் ஆண்டு ஆகத்து மாதம் தொடங்கி 1923 ஆம் ஆண்டு ஆகத்து மாதம் வரையில் 10 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 15 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 105.4 எண்ணிக்கையும் (ஆகத்து 1917) குறைந்த பட்சமாக 5.6 எண்ணிக்கையுமாக கணக்கிடப்பட்டது . மேலும், இச்சுழற்சிக் கலத்தில் தோராயமாக 534 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது . 1921 ஆம் ஆண்டு 13 -15 நாட்களில் அதிகாமான புவிகாந்தப் புயல்கள் தகவல் தொடர்பை பெரிதும் பாதித்தன. கிழக்கு அமெரிக்கப் பகுதிகளில் வைகறை தோற்றக் காட்சிகளும் பாதிக்கப்பட்டன  

பதினைந்தாவது சூரியச் சுழற்சிக் காலத்தில் 1918 மார்ச்சு, ஆகத்து 1905 , அக்டோபர் 1909 மற்றும் 1920 ஆம் ஆண்டு மார்ச்சு மாதங்களில் புவிகாந்தப் புயல்கள் தொலைவரிச் செய்தி அனுப்பும் திட்டத்தைப் பாதித்தன. 1921 ஆம் ஆண்டு மே மதத்தில் நிகழ்ந்த சூரியப் பேரோளி நியூயார்க் தொடருந்து போக்குவரத்து சமிக்ஞைகளைப் பாதித்தது."
# கோ. பூவராகவன்



**கோ. பூவராகவன்** (25 திசம்பர் 1927 – 23 பெப்ரவரி 2014) என்பவர் ஒரு இந்திய அரசியல்வாதியும், தமிழக சட்டமன்ற உறுப்பினருமாவார். இவர் தமிழக சட்டமன்றத்துக்கு இந்திய தேசிய காங்கிரஸ் சார்பில் விருதாச்சலம் சட்டமன்றத் தொகுதியில் இருந்து 1962, 1967 ஆகிய ஆண்டுகளில் தேர்ந்தெடுக்கப்பட்டார். காமராசர் தலைமையிலான அமைச்சரவையில் செய்தி -விளம்பரத்துறை அமைச்சராக பணியாற்றியவர். மாநில சட்டப்பேரவைக்கு மூன்று முறையும், நாடாளுமன்ற மக்களவைக்கு இரு முறையும் தேர்ந்தெடுக்கப்பட்டவர்.1989 ஆம் ஆண்டு ஜனதா கட்சியின் சார்பில் தேர்ந்தெடுக்கப்பட்டார்.
# சுன்கத் ஜோசப் வர்க்கி


**சுன்கத் ஜோசப் வர்க்கி** (*Chunkath Joseph Varkey*, ; 1891 - 1953) என்பவர் ஒரு இந்திய பேராசிரியர், பத்திரிக்கையாளர், சென்னை மாகாணத்தின் முன்னாள் கல்வியமைச்சராவார்.  

## வாழ்க்கை
வர்க்கி சைரோ மலபார் கத்தோலிக்க நஸ்ரானி குடும்பத்தில் கோட்டப்பாடியில், (தற்போதைய கேரளம்) 1891 ஆண்டு பிறந்தார். இவர் மங்களூரில் உள்ள புனித அலோசியஸ் கல்லூரியில் வரலாற்றுப் பேராசிரியராகவும், பிறகு திருச்சூர் புனித தாமஸ் கல்லூரியிலும் பணியாற்றினார். மேலும் இவர் அகில இந்திய கத்தோலிக்க லீக்கின் (தற்போது அகில இந்திய கத்தோலிக்க ஒன்றியம்) செயலாளராகப் பணியாற்றினார். இவர் மேற்குக் கடற்கரை இந்திய கிருத்துவர் தொகுதியின் பிரதிநிதியாக சென்னை சட்டமன்றத்தில் 1937-42 காலத்தில் இருந்தார். *The Catholic Educational Review* என்ற இதழின் நிறுவனராகவும் ஆசிரியராகவும்  
இருந்தார். 1937 தேர்தலில் சி ராஜகோபாலாச்சாரி தலைமையிலான இந்திய தேசிய காங்கிரஸ் வெற்றி பெற்று சென்னை மாகாணத்தில் அதிகாரத்துக்கு வந்தது. இந்த ஆட்சிகாலத்தில் கல்வியமைச்சராக இருந்த பி. சுப்பராயனின் கீழ் வர்க்கி கல்விச் செயலாளராக ஆனார். சனவரி 1939 ஆண்டு சுப்பராயன் தலைமையில் அமைந்த அரசில் இவர் கல்வி அமைச்சராக ஆனார். அக்டோபர் 1939 இல் காங்கிரசு அரசின் இராஜிநாமா வரை இவர் இப்பதவி வகித்தார். பின்னர் கொச்சியில் உள்ள சேக்ரட் ஹார்ட் கல்லூரியில் இவர் துணை முதல்வராக இணைந்து பணியாற்றினார். இவர் தன் 62வது வயதில் இறந்தார். இவரது உடல் கோந்துருத்தேவில் உள்ள புனித ஜான் நிபோமுசின் தேவாலயத்தில் அடக்கம் செய்யப்பட்டது.
# சூரியச் சுழற்சி 16



பரவுதல் இயல்பாக நிகழ்ந்து, கதிரியக்கப் பாதிப்புகள் உண்டாகும் நிகழ்வுகள் இச்சூரியச் சுழற்சியில் தொடங்கியது.]]  

**சூரியச் சுழற்சி 16** *(Solar cycle 16)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினாறாவது சுழற்சியாகும் . இச்சுழற்சி 1923 ஆம் ஆண்டு ஆகத்து மாதம் தொடங்கி 1933 ஆம் ஆண்டு செப்டம்பர் மாதம் வரையில் 10.1 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 16 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 78.1 எண்ணிக்கையும் (ஏப்ரல் 1928) குறைந்த பட்சமாக 3.5 எண்ணிக்கையுமாக கணக்கிடப்பட்டது.மேலும், இச்சுழற்சிக் கலத்தில் தோராயமாக 568 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.  

புவிகாந்தப் புயல்கள் தொலைவரிச் செய்தி அனுப்பும் திட்டத்தைப் பாதித்தன என்று செய்தித்தாள் அறிக்கைகள் தெரிவித்தன. அதேபோல கதிரியக்கப் பரவுதலும் மார்ச்சு 1924, சனவரி 1926 மற்றும் 1926 நாட்களில் பாதிப்பு ஏற்பட்டதும் அறியப்பட்டது.
# சூரியச் சுழற்சி 17



**சூரியச் சுழற்சி 17** *(Solar cycle 17)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினேழாவது சூரியச் சுழற்சியாகும். இச்சுழற்சி 1933 ஆம் ஆண்டு செப்டம்பர் மாதம் தொடங்கி 1944 ஆம் ஆண்டு பிப்ரவரி மாதம் வரையில் 10.4 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 17 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 119.2 எண்ணிக்கையும் (ஏப்ரல் 1937) குறைந்த பட்சமாக 7.7 எண்ணிக்கையுமாக கணக்கிடப்பட்டது . மேலும், இச்சுழற்சிக் கலத்தில் தோராயமாக 269 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.  

1938 ஆம் ஆண்டு சனவரி மாதத்தில் ஐரோப்பா முழுவதும் ஒரு மிகப்பெரிய வைகறைக் காட்சி தென் திசையில் உள்ள போர்ச்சுக்கல் மற்றும் சிசிலியில் மக்களை அச்சுறுத்தியது. சிலர் இச்சிவப்பு ஒளிர்வை பெரும் தீ என்றும், வான தூதராக பாத்திமா அன்னை அவதரிக்கப் போகிறார் என்று சிலரும் நம்பினர். நியூயார்க் நகரில் 1940 ஆம் ஆண்டு ஏப்ரல் மாதம் 3 ஆம் நாள் ஒரு வைகறைக் காட்சி உணரப்பட்டது
# சூரியச் சுழற்சி 18



**சூரியச் சுழற்சி 18** *(Solar cycle 18)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினெட்டாவது சூரியச் சுழற்சியாகும். இச்சுழற்சி 1944 ஆம் ஆண்டு பிப்ரவரி மாதம் தொடங்கி 1954 ஆம் ஆண்டு ஏப்ரல் மாதம் வரையில் 10.2 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 18 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 151.8 எண்ணிக்கையும் (மே 1947) குறைந்த பட்சமாக 3.4 எண்ணிக்கையுமாக கணக்கிடப்பட்டது . மேலும், இச்சுழற்சிக் கலத்தில் தோராயமாக 446 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.  

இச்சுழற்சியானது பெரிய சூரியப் புள்ளிகளால் அடையாளப்படுத்தப்படுகிறது. மேலும் இக்காலத்தில் 10.7 செ.மீ அளவுள்ள (2800 மெகா எர்ட்சு) சூரியக் கதிரியக்க பாய்மம் வெளியிடப்பட்டதாக பதிவுகள் தெரிவிக்கின்றன . இத்தகைய கதிரியக்கப் பாய்மங்களின் அளவுகள் இச்சுழற்சிக் காலத்தில் அதிகம் காணப்பட்டதாகவும் தெரிவிக்கப்படுகின்றன
# காந்தக்கோளம்


**காந்தக்கோளம்** (Magnetosphere) என்பது விண்வெளியில் உள்ள ஏதேனும் வான்பொருள் ஒன்றைச் சூழ்ந்து காணப்படும் வெற்றிடமான பிரதேசம் ஆகும். இப்பிரதேசத்தில் ஏற்றம் பெற்ற பொருட்கள், குறித்த வான்பொருளினால் தன்னகத்தே ஈர்க்கப்பட்டு அவ்வான் பொருளின் காந்தப்புலத்தினால் கட்டுப்படுத்தப்படுகின்றன. வான்பொருள்களுக்கு அண்மையில் இருக்கும் விண்மீன்களில் இருந்து வெளியிடப்படும் பிளாஸ்மாவினால், வான்பொருளின் காந்தப்புலக் கோடுகள் மின் ரீதியாக பாதிப்புக்கு உள்ளாகலாம் (குறிப்பாக சூரியப்புயல் போன்றவற்றால்). 1600 ஆம் ஆண்டுக் காலப்பகுதியில் ஆங்கிலேய வானியலாளரும் பௌதீகவியலாளருமான வில்லியம் கில்பேர்ட் புவியின் காந்தப்புலத்தினைக் கண்டறிந்ததில் இருந்து காந்தக்கோளம் பற்றிய ஆராய்ச்சிகளும், கல்விமுறையும் ஆரம்பமாகின.
# கோவிலடி அப்பால ரெங்கநாதர் கோயில்



**கோவிலடி அப்பால ரெங்கநாதர் கோயில்**, 108 திவ்யதேசங்களுள் ஒன்று. சோழ நாட்டு ஆறாவது திருத்தலம். இக்கோவில் தமிழ்நாட்டில் தஞ்சாவூர் மாவட்டத்தில் திருக்காட்டுப்பள்ளி அருகே கோவிலடி பகுதியில் அமைந்துள்ளது. இது ஒரு மாடக்கோயில் ஆகும்.  

## தல வரலாறு
இக்கோவில் சோழ மன்னன் கரிகால் சோழனால் கட்டப்பட்டது. *திருப்பேர் நகர்* என்பது இத்தலத்தின் பழம் பெயராகும். பஞ்சரங்க தலங்களில் அப்பாலரங்கம் என்று இத்தலம் அழைக்கப்படுகிறது. இப்பெருமாளுக்கு தினமும் இரவில் அப்பம் செய்து படைக்கப்படுவதால் இவர் **அப்பக்குடத்தான்** என்று அழைக்கப்படுகிறார்.  

## மூலவர்
இத்தலத்தில் உள்ள பெருமாள் அப்பக்குடத்தான் என்றும், **அப்பால ரெங்கநாதர்** என்றும் அழைக்கப்படுகிறார்.  

## தாயார்
இக்கோயிலில் உள்ள தாயார் கமலவள்ளி என்றழைக்கப்படுகிறார்.  

## மங்களாசாசனம்
இத்தலம் நம்மாழ்வார், திருமழிசையாழ்வார், திருமங்கையாழ்வார், பெரியாழ்வார் ஆகியோரால் மங்களாசாசனம் செய்யப்பட்டதாகும்.  

## குடமுழுக்கு
இக்கோயிலின் குடமுழுக்கு 29 ஜனவரி 2016இல் நடைபெற்றது.
# வசந்த் சாத்தே



**வசந்த் சாத்தே** ( *Vasant Purushottam Sathe*, 5 மார்ச்சு 1925-23 செப்டம்பர் 2011) ஓர் இந்திய அரசியல்வாதி ஆவார். நாடாளுமன்ற உறுப்பினராகவும் நடுவணரசு அமைச்சராகவும் இருந்த இவர் ஒரு சோசலிசவாதி எனவும் கருதப் படுகிறார்.  

## அரசியல் வாழ்க்கை

வழக்கறிஞராக வாழ்க்கையைத் தொடங்கிய வசந்த் சாத்தே 1942 ஆம் ஆண்டில் வெள்ளையனே வெளியேறு போராட்டத்தில் கலந்து கொண்டார். 1948 ஆம் ஆண்டில் சோசலிசக் கட்சியில் சேர்ந்தார். 1956 முதல் 1960 வரை மத்தியப் பிரதேச நெசவுத் தொழிலாளர்கள் கூட்டமைப்புத் தலைவராகச் செயல்பட்டார். 1972இல் அகோலா நாடாளுமன்ற தொகுதியிலிருந்து போட்டியிட்டு வெற்றி பெற்று நாடாளுமன்ற உறுப்பினர் ஆனார். 1980 முதல் 1991 வரை வார்தா தொகுதியிலிருந்து போட்டியிட்டு நாடாளுமன்றத்திற்குத் தேர்ந்தெடுக்கப் பட்டார். 1975 ஆம் ஆண்டு நெருக்கடிக் காலம் அமுலில் இருந்தபோது பிரதமர் இந்திரா காந்தியின் நம்பிக்கைக்குரியவராகக் கருதப் பட்டார்.  

## அமைச்சராக

1980 இல் செய்தி ஒலிபரப்புத் துறை அமைச்சராகவும், 1982 இல் இரசாயன உர அமைச்சராகவும்,  
1986 இல் இருப்பு, சுரங்க, நிலக்கரித் துறை அமைச்சராகவும் 1988-89இல் தகவல் துறை அமைச்சராகவும் பதவி வகித்தார்.  
## இறப்பு
சாத்தே செப்டம்பர் 23, 2011இல் குர்கானில் மாரடைப்பு ஏற்பட்டு உயிரிழந்தார். மாலை நேரத்தில் நெஞ்சில் வலி ஏற்பட்டு தனியார் மருத்துவமனைக்கு எடுத்துச் செல்லப்பட்டார். அங்கு உட்பதிகைக்கு முன்னரே அவர் இறந்துள்ளதாக மருத்துவர்கள் அறிவித்தனர். அவரது உடல் மருத்துவ ஆய்வுகளுக்கு உதவும் வகையில் அனைத்திந்திய மருத்துவ அறிவியல் கழகத்திற்கு கொடையாக வழங்கப்பட்டது.  

## எழுதிய நூல்கள்
- *Towards Social Revolution: A Case for Economic Democracy*, Vikas Pub., 1985. .
- *Restructuring of Public Sector in India*, Vikas Pub. House, 1989.
- *National government: agenda for a new India*, UBS Publishers Distributors, 1991. .
- *Two Swords in One Scabbard: a Case for Presidential Form of Parliamentary Democracy*, NIB Publishers, 1989.
- *Tax Without Tears: For Economic Independence and National Integration*,
- *The Challenge of Change: Key Issues for a Developing Society*, Allied Publishers, 1989.
- *India to be a Global Power*.
- *Memoirs of a Rationalist*, Om Books International, 2005. .
# ஸ்டீபன் கிரேன்



**ஸ்டீபன் கிரேன்** (*Stephen Crane*, நவம்பர் 1,1871 - சூன் 5, 1900) என்பவர் அமெரிக்காவைச் சேர்ந்த கவிஞர், புதின ஆசிரியர், சிறுகதை எழுத்தாளர் ஆவார். தனது குறுகிய வாழ்நாளில் அவர் இலக்கிய பாரம்பரியம், அமெரிக்க இயற்கைவாதம், தனி இலக்கியம் போன்றவை பற்றி குறிப்பிடத்தக்க படைப்புகளை எழுதினார். அவர் தனது தலைமுறையின் புதுமையான எழுத்தாளர்களில் ஒருவராய் நவீன விமர்சகர்களால் அங்கீகரிக்கப்பட்டுள்ளார்.  

தனது பெற்றோருக்கு ஒன்பதாவது மகவாகப் பிறந்த இவர், தனது 4 வயது முதலாகவே எழுத்தில் ஆர்வம் காட்டினார். தனது பதினாறாவது வயதில் பல கட்டுரைகளை இவர் வெளியிட்டார். மேற்படிப்பின் மீதிருந்த ஆர்வமின்மையால் 1891 ஆம் ஆண்டு நிருபராகவும் எழுத்தாளராகவும் மாறினார். கிரேனின் முதல் நாவல் 1893 இல் வெளிவந்த *மேகி: எ கேர்ள் ஆஃப் ஸ்ட்ரீட்ஸ்* என்பதாகும். இதுவே அமெரிக்க இயற்கைவாதம் சார்ந்த முதல் நூலாக விமர்சகர்களால் குறிப்பிடப்படுகிறது. இவர் போரில் எந்த அனுபவமும் இன்றி எழுதிய *தி ரெட் பேட்ஜ் ஒஃப் சரேஜ்* என்ற நாவல் அனைத்துலகப் பாராட்டைப் பெற்றது.
# புளோரன்சு



**புளோரன்சு** (Florence) என்பது இத்தாலியில் அமைந்துள்ள துஸ்கனி பிராந்தியத்தினதும் புளோரன்சு மாகாணத்தினதும் தலைநகரமும் ஆகும். துஸ்கனி பிராந்தியத்திலே மிகவும் பிரபல்யமான நகரம் இதுவாகும். அண்ணளவாக 382,000 மக்கள் இங்கு வசிந்து வருகின்றனர். வரலாற்று ரீதியாக இந்நகரம் அனைவராலும் அறியப்பட்டதாகும். மத்திய கால ஐரோப்பாவினது வணிக, வர்த்தக மத்திய நிலையமாக இது விளங்கியதோடு செல்வந்த நகரங்களில் ஒன்றாகவும் காணப்பட்டது. அத்துடன் மறுமலர்ச்சியின் பிறப்பிடமாகவும் இந்நகரமே கருதப்படுகின்றது. அத்துடன் "மத்திய காலத்தின் ஏதென்ஸ்" எனவும் இது அழைக்கப்படுகின்றது. இது பல ஆண்டுகளாக மெடிசி பரம்பரையினரால் ஆளப்பட்டு வந்தது. அத்துடன் 1865 ஆம் ஆண்டில் இருந்து 1871 ஆம் ஆண்டு வரை இத்தாலி இராச்சியத்தின் தலைநகரமாக விளங்கியது. புளோரன்சு வர்த்தக நிலையத்தினை பர்வையிடுவதற்கா ஆண்டு தோறும் பல மில்லியன் கணக்கான சுற்றுலாப் பயணிகள் வருவதுண்டு. யூரோமொனிட்டர் இன்டெர்னசனல்ஸ் இனால் 2012 ஆம் ஆண்டில் பல மக்களால் தரிசிக்கப்பட்ட இடங்களுள் 89 ஆவதாக இந்நகரம் பட்டியலிடப்பட்டது. 1982 ஆம் ஆண்டில் யுனெஸ்கோவினால் உலக பாரம்பரியக் களமாக இது பிரகடனப்படுத்தப்பட்டது.
# வாசிங்டன் இர்விங்


**வாசிங்டன் இர்விங்** (Washinton Irving) (ஏப்ரல் 3, 1793 - நவம்பர் 28, 1859) என்பவர் அமெரிக்காவைச் சேர்ந்த ஒரு எழுத்தாளர் ஆவார். இவர் *ரிப் வான் விங்கிள்* (1819) மற்றும் *தி லெஜென்ட் ஆஃப் ஸ்லீபி ஹாலோ*(1820) போன்ற தனது புகழ் பெற்ற சிறுகதைகளுக்காக அறியப்படுகிறார். ஜார்ஜ் வாசிங்டன், ஆலிவர் கொல்ட்ஸ்மித், முகமது போன்றவர்களின் வாழ்க்கை வரலாறுகள், கிரிஸ்டொபர் கொலம்பஸ், சோனகர்கள் மற்றும் ஆலம்பரா ஆகியோரைப் பற்றிய வரலாறுகள் இவரது வரலாற்றுப் படைப்புகளாகக் கருதப்படுகின்றன. இவர் 1842 முதல் 1846 வரை ஸ்பெய்னின் அமெரிக்கத் தூதராகவும் பணியாற்றியுள்ளார்.
# அ. பூ. பர்தன்



**அர்தேந்து பூழ்சன் பர்தன்** *(Ardhendu Bhushan Bardhan)* (மராத்தி: अर्धेन्दु भूषण वर्धन) (25 செப்டம்பர் 1924 – 2 ஜனவரி 2016) அல்லது **ஏ. பி. பர்தன்** இந்தியப் பொதுவுடைமைக் கட்சியின் மேனாள் பொதுச் செயலாளர் ஆவார். பர்தன் அனைத்திந்திய மாணவர் பெருமன்ற உறுப்பினராக இந்திய விடுதலை இயக்கத்தில் கலந்துகொண்டார். பிரகு இவர் நாக்பூரில் இருந்து தொழிற்சங்க இயக்கத்தில் ஈடுபடலானார். பின்னர் அனைத்திந்திய தொழிற் சங்கத்தின் பொதுச் செயலாளரானார். இவர் 1957 இல் மகாராட்டிரா மாநிலச் சட்டமன்றத்துக்குத் தனிவேட்பாளராக நின்று தேர்ந்தெடுக்கப்பட்டார். இவர் பின் பல தேர்தல்களில் தோல்வியுற்அவே, தில்லியடைந்து 1990களில் தேசிய அரசியலில் ஈடுபடலானார். பின்னர் இந்திரஜித் குப்தா இந்திய உள்துறை அமைச்சராக பதவியேற்று இந்தியப் பொதுவுடைமக் கட்சிப் பொதுச் செயலாளர் பதவியில் இருந்து விலகியதும் அப்பதவிக்கு பர்தன் தேர்ந்தெடுக்கப்பட்டார் .  

## இளமை
பர்தன் பிரித்தானிய இந்தியாவில் இருந்த வங்க மாகாணம் (இன்றைய வங்காள தேசம்) சார்ந்த பர்சாலில் 1924 செப்டம்பர் 25 இல் பிறந்தார். இவர் 15 ஆம் அகவையிலேயே நாக்பூர் சென்றதும் பொதுவுடைமை இயக்கத்தில் ஈடுபட்டார். இவர் 1940 இல் நாக்பூர் பல்கலைக்கழகத்தில் இருந்தபோது அனைத்திந்திய மாணவர் பெருமன்றத்தில் சேர்ந்தார்.  
இவர் இலால் கிறிழ்சிண அத்வானியின் ’’இரத யாத்திரை’’யை எதிர்த்து நடத்திய பரப்புரைக்காகப் பெரிதும் பாராட்டப்பட்டவர்.  

இவர் இறப்புக்கு குடியரசு தலைவர் பிரனாப் முகர்ஜி, இந்தியப் பிரதமர் நரேந்திர மோடி, இந்திய தேசியப் பேராயக் கட்சித் தலைவர் சோனியா காந்தி உட்பட பலர் இரங்கல் பாராட்டினர்.
# ரோட்சு பல்கலைக்கழகம்



**ரோட்சு பல்கலைக்கழகம் ** (*Rhodes University*, **RU** அல்லது சுருக்கமாக **ரோட்சு**) தென்னாப்பிரிக்காவின் கிழக்கு கேப் மாநிலத்தில் கிரகாம்சுடவுன் நகரில் அமைந்துள்ள பொதுத்துறை பல்கலைக்கழகம் ஆகும். இந்த மாநிலத்தில் அமைந்துள்ள நான்கு பல்கலைக்கழகங்களில் இது ஒன்றாகும். 1904இல் நிறுவப்பட்ட ரோட்சு பல்கலைக்கழகம் மாநிலத்தின் மிகவும் பழைய பல்கலைக்கழகமாகவும் தென்னாப்பிரிக்காவில் ஐந்தாவது அல்லது ஆறாவது தொடர்ந்து இயங்கும் பழைய பல்கலைக்கழகமாகவும் விளங்குகின்றது. 1904இல் துவங்கியபோது இதற்கு **ரோட்சு பல்கலைக்கழகக் கல்லூரி** என பெயரிடப்பட்டது; இது செசில் ரோட்சு நினைவாக அவரது அறக்கட்டளையிலிருந்து பெறப்பட்ட நல்கை மூலம் நிறுவப்பட்டது. 1918இல் தென்னாப்பிரிக்கப் பல்கலைக்கழகத்தின் அங்கமாக இணைந்தது. 1951இல் தனி பல்கலைக்கழகமானது.  

2015இல் இந்தப் பல்கலைக்கழகத்தில் 8,000 மாணவர்கள் பதிந்திருந்தனர். இவர்களில் 3,600 பேர் வளாகத்தில் உள்ள 51 இல்லங்களில் வாழ்கின்றனர்.  
## மேற்சான்றுகள்
# தேசிய நெடுஞ்சாலை 1 (கம்போடியா)


நகரில் மோனிவாங் பாலத்தில் தேசிய நெடுஞ்சாலை]]  
, கந்தால் மாகாணம், கம்போடியா]]  

**கம்போடியாவின் தேசிய நெடுஞ்சாலை 1** *(National Highway 1)* என்பது 167.10 கிலோ மீட்டர் நீளம் கொண்டிருக்கும் ஒரு சாலையாகும். இச்சாலை தேசிய சாலை 1 (10001) என்றும் அழைக்கப்படுகிறது. இச்சாலை தலைநகரம் புனோம் பென்னை பாவெட், சிவாய் ரீயெங் மாகாணம் வழியாக வியட்நாம் எல்லையுடன் இணைக்கிறது.  

போர் காலத்தில் பழுதடைந்திருந்த தேசிய நெடுஞ்சாலை 1 ஐ, புதியதாகச் செப்பனிட்டு போக்குவரத்துக்காக கம்போடியா 1981 ஆம் ஆண்டில் திறந்தது.  
புனோம் பென்னில் மோனிவாங் பாலத்திற்கு அருகில் இச்சாலை தேசிய நெடுஞ்சாலை 2 உடன் குவிந்து இணைகிறது
# தேசிய நெடுஞ்சாலை 2 (கம்போடியா)


**கம்போடியாவின் தேசிய நெடுஞ்சாலை 2** *(National Highway 2)* என்பது 120.60 கிலோ மீட்டர் நீளம் கொண்டிருக்கும் ஒரு சாலையாகும். இது தேசிய சாலை 2 (10002) என்றும் அழைக்கப்படுகிறது. இச்சாலை தலைநகரம் புனோம் பென்னை வியட்நாம் நாட்டுடன் இணைக்கிறது. புனோம் பென்னுக்கு வெளியே தெற்கில் இத்தேசிய நெடுஞ்சாலை கந்தால் மாகாணம் வழியாக, டிரம் காக் மாவட்டதிலுள்ள டேக்கியோ மாகாணத்தில் நுழைகிறது. மேலும் தெற்கில் கிரி வாங் மாவட்டம் வரை தொடர்ந்து திடீரெனத் கிழக்கில் திரும்பி நீண்டு வியட்நாம் எல்லையில் சந்திக்கிறது.
# தேசிய நெடுஞ்சாலை 3 (கம்போடியா)


**கம்போடியாவின் தேசிய நெடுஞ்சாலை 3** *(National Highway 3)* என்பது 202 கிலோ மீட்டர் நீளம் கொண்டிருக்கும் ஒரு சாலையாகும். இது தேசிய சாலை 3 (10003 என்றும் அழைக்கப்படுகிறது. இச்சாலை தலைநகரம் புனோம் பென்னை வியல் ரென் நகருடன் இணைக்கிறது. மேலும் இச்சாலை 2008 ஆம் ஆண்டில் குறிப்பிடத்தக்க அளவில் புதுப்பிக்கப்பட்டு சீனாவின் குன்மிங்கில் இருந்து தாய்லாந்து நாட்டின் பேங்காக் வரையிலான சர்வதேச "வடக்கு-தெற்கு பொருளாதாரத் தாழ்வாரம்" எனப்படும் தேசிய நெடுஞ்சாலையின் ஒரு அங்கமாக உருவானது.
# குறுந்தலை



**குறுந்தலை** (*Microcephaly*) ஓர் நரம்புசார் உருவாக்கக் குறைபாடு. இது ஓர் முக்கியமான நரம்பியல்சார் அறிகுறியாகவோ எச்சரிக்கையாகவோ உள்ளது; ஆனால் இதை வரையறுப்பதில் சீர்மை ஏற்படவில்லை. பொதுவாக தலைச்சுற்றளவு (HC) அதே வயதுள்ள அகவை, பாலின குழந்தையின் சராசரி தலைச்சுற்றளவுடன் இரண்டு நியமவிலகல்களை விடக் குறைவாக இருக்கும் நிலையாக வரையறுக்கப்படுகின்றது. சிலர் இது மூன்று நியம விலகல்களை விடக் குறைவாக இருக்க வேண்டும் எனக் கருதுகின்றனர். குறுந்தலை பிறக்கும்போதே உள்ளக் குறைபாடாகவோ குழந்தைப் பருவத்தில் உருவாகும் குறைபாடாகவோ இருக்கலாம். இந்தக் குறைபாடு உருவாக பல காரணங்கள் உள்ளன; மூளையின் இயல்மாறிய வளர்ச்சியாலோ நிறப்புரிசார் பிறழ்வுகளாலோ ஏற்படலாம். *மைக்ரோசெபலின்* மரபணுவொன்றில் ஒத்த கருமுட்டைசார் மரபணு திடீர்மாற்றம் குறுந்தலை உருவாக்கத்தின் காரணமாக அமைகின்றது.  

பொதுவாக, குறுந்தலை உள்ளோரின் வாணாள் அளவு குறைய வாய்ப்புள்ளது; தவிரவும் வழமையான மூளைச் செயற்பாட்டிற்கான முன்கணிப்பு மோசமாக உள்ளது. தொடர்புள்ள பிறழ்வுகளை ஒட்டி முன்கணிப்பு மாறுகின்றது.  
## அறிகுறிகளும் நோய் வெளிப்பாடும்

பாதிக்கப்பட்ட குழந்தைகளிடம் பொதுவாக குறிப்பிடத்தக்க நரம்புசார் குறைபாடுகளும் வலிப்புகளும் காணப்படுகின்றன seizures. பொதுவாக அறிவுத்திறன் வளர்ச்சி மிகவும் மோசமாக பாதிக்கப்படுகின்றது; ஆனால் இயக்கச் செயல்களில் குறைபாடுகள் வயது வந்தபிறகே வெளிப்படலாம்.  

குறுந்தலைக் குழந்தைகள் வழமையான தலையுடனோ அல்லது தலைச்சுற்றளவு குறைந்தோ பிறக்கலாம். பின்னதாக, தலை வளராது இருக்க, முகம் மட்டும் வழமையான வீதத்தில் வளரலாம்; இதனால் சிறிய தலையுடனும் பின்வாங்கிய முன்னந்தலையுடனும் சுருங்கிய உச்சந்தலையுடனும் காணப்படும். குழந்தை வளர வளர, கபாலத்தின் சிறிய அளவு வெளிப்படத் தொடங்கும். இந்தக் குழந்தைகள் பெரும்பாலும் எடை குறைந்தும் குள்ளமாகவும் இருப்பார்கள். இயக்கச் செயல்பாடுகளும் பேச்சும் தாமதமாகலாம். அவதானக் குறை மிகையியக்கம் குறைபாடு, அறிவுத்திறன் குறைபாடு போன்றவை பொதுவாக நிகழ்பவை; இவற்றின் தாக்கம் ஒவ்வொருவருக்கும் வேறுபடலாம். வலிப்புகள் ஏற்படும்.  

## மேற்சான்றுகள்
# தாவா தீவு



**தாவா தீவு அல்லது பிளிட்டா தீவு** *(Tava or Plita)* என்பது அசர்பைசானில் உள்ள இயற்கைத் துறைமுகமான பக்கூ விரிகுடாவில் அமைந்துள்ள ஒரு தீவாகும்  

## தாவா தீவின் புவியியல்

மிகச்சிறிய தீவான தாவா தீவு காசுப்பியன் கடலில் இடம்பெற்றுள்ள தீவான போயுக் சிரா தீவிற்கும் வல்ஃப் தீவிற்கும் இடையில் அமைந்துள்ளது. வல்ஃப் தீவு தேசு சிரா என்றும் அழைக்கப்படுகிறது  
.  
காசுப்பியன் சீல்கள், சிடர்சியான் மீன்கள் மற்றும் டீயல் வாத்துகள், மற்றும் கிரெப் வகை பறவையினம் போன்ற எண்ணற்ற பறவைகள் தாவா தீவைச் சுற்றிலும் காணப்படுகின்றன.
# குஞ்சன் நம்பியார்


**குஞ்சன் நம்பியார்** (*Kunchan Nambiar*), மலையாளக் கவிஞர் ஆவார். இவர் பாலக்காடுக்கு அருகில் உள்ள கிள்ளிக்குறிச்சி மங்கலத்தில் 5, மே, 1705 அன்று பிறந்தார் என்று கருதப்படுகிறது. இவர் துள்ளல் ஆட்டம் மற்றும் அதற்கான பாடல்களுக்கான மதிப்பைத் தேடித்தந்தார். மலையாள இலக்கியத்தில் நய்யாண்டி பாணியை புகுத்திய இவர் பிறந்த இல்லம் கேரள அரசால் நினைவில்லமாக பாதுகாக்கபட்டுவருகிறது.  

## ஆக்கங்கள்
### ஓட்டன் துள்ளல்கள்
- சியமந்தகம்
- கிராதம் வஞ்சிப்பாட்டு
- கார்த்தவீர்யார்ஜ்ஜுன விஜயம்
- ருக்மிணீ ஸ்வயம்‌வரம்
- பிரதோஷ மாஹாத்மியம்
- ராமானுஜ சரிதம்
- பாணயுத்தம்
- பாத்ரசரிதம்
- சீதா ஸ்வயம்‌வரம்
- லீலாவதீ சரிதம்
- அஹல்யாமோஷம்
- ராவணோத்பவம்
- சந்திராங்கதசரிதம்
- நிவாதகவசவதம்
- பகவதம்
- சந்தானகோபாலம்
- பாலிவிஜயம்
- சத்யா ஸ்வயம்‌வரம்
- ஹிதிம்பவதம்
- கோவர்த்தன சரிதம்

### சீதங்கன் துள்ளல்கள்
- கல்யாணசௌகந்திகம்
- பௌண்ட்ரகவதம்
- ஹனுமதுத்பவம்
- துருவசரிதம்
- ஹரிணீ ஸ்வயம்‌வரம்
- கிருஷ்ணலீலா
- கணபதிப்ராதல்
- பால்யுத்பவம்
# வார்ப்புரு:Infobox Oxford college

****கல்லூரி பெயர்****

| **நிறுவப்பட்டது** | } |
| --- | --- |
|-  

|**}**  
| | }  
|-  

; background-color:}}; | color:navy; background-color:navy;}}"/>  
---

<small>*மத்திய ஆக்சுபோர்டில்* } அமைந்துள்ளவிடம்</small><hr/>  
---
}}  

|}<noinclude>  

</noinclude>
# ஓரியல் கல்லூரி, ஆக்சுபோர்டு


**ஓரியல் கல்லூரி** (*Oriel College*) இங்கிலாந்தின் ஆக்சுபோர்டு நகரின் ஆக்சுபோர்டு பல்கலைக்கழகத்தின் அங்கமான கல்லூரி ஆகும். ஓரியல் சதுக்கத்தில் அமைந்துள்ள இக்கல்லூரிக்கு ஆக்சுபோர்டில் அரசரால் நிறுவப்பட்ட மிகத் தொன்மையான கல்லூரி என்ற பெருமை உண்டு; முன்பு இப்பெருமை பல்கலைக்கழக கல்லூரிக்கு உள்ளதாக கோரப்பட்டது. இந்த அரசத் தொடர்பால் இக்கல்லூரி **அரசரின் கல்லூரி** என்றும் **அரசரின் கூடம்** என்றும் அறியப்படுகின்றது. ஐக்கிய இராச்சியத்தின் ஆட்சியிலுள்ள அரசர் (1952 முதல், ஐக்கிய இராச்சியத்தின் இரண்டாம் எலிசபெத்) இதன் அலுவல்முறை வருநராக உள்ளார்.  

நடுக்காலத்தில் இரண்டாம் எட்வர்டு அரசரின் ஆதரவில் ஆடம் டெ புரோமால் கட்டப்பட்ட துவக்க அடித்தளம் தூய மரியா கூடம் என அறியப்படுகின்றது. முதல் வடிவமைப்பில் ஒரு மேதகரும் பத்து அறிஞர்களும் கொண்டதாக திட்டமிடப்பட்டது; 16ஆவது நூற்றாண்டு வரை சிறியளவில் பட்டமேற்படிப்பை மட்டும் வழங்கி வந்த கல்லூரி பின்னர் பட்டப்படிப்பையும் வழங்கத்தொடங்கியது.இங்கிலாந்தின் உள்நாட்டுப் போரின்போது, அரசரின் ஆக்சுபோர்டு நாடாளுமன்றத்தின் மேதகு உறுப்பினர்களுக்கு ஓரியல் வசதிகளை வழங்கியது.  

கல்லூரியின் முதன்மை வளாகத்தில் நான்கு நடுக்கால கூடங்கள் உள்ளன: பெடெல் கூடம், புனித மேரி கூடம், புனித மார்டின் கூடம் மற்றும் டேக்லியின் தங்குமிடம். டேக்லியின் தங்குமிடம் கல்லூரி கையகப்படுத்திய மிகப் பழைய சொத்தாகும். ஆக்சுபோர்டிலுள்ள மிகப் பழைய கூடமும் இதுவே ஆகும். இக்கல்லூரியில் தற்போது 40 ஆய்வாளர்களும் (ஃபெல்லோ) 300 பட்டப்படிப்பு, 160 பட்ட மேற்படிப்பு மாணவர்களும் படிக்கின்றனர்; ஆண்களும் பெண்களும் கிட்டத்தட்ட சரிசமனாக உள்ளனர்.  

ஓரியலின் குறிப்பிடத்தக்க முன்னாள் மாணவர்களில் இருவர்நோபல் பரிசு பெற்றவர்கள்; குறிப்பிடத்தக்க ஆய்வாளர்கள் ஆக்சுபோர்டு இயக்கத்தை முன்னெடுத்தவர்கள்.  
## மேற்சான்றுகள்
# வெற்றிடக் கோபுரத் தொலைநோக்கி


இத்தொலை நோக்கியில் 28 அங்குலம் அல்லது 70 சென்டிமீட்டர் அளவுள்ளதும், 46 மீட்டர் அல்லது151 அடி குவியத் தூரம் கொண்டதுமான ஒரு முதன்மை ஆடி உள்ளது. 2000 இலிருந்து தொடர்ந்து இயங்கி வருவதற்கு இணக்க ஒளியியல் துறைக்கு நன்றி கூறவேண்டும் . இத்தொலை நோக்கியினால் சூரியனின் மேற்பரப்பில் 0.2 கோண நொடிகளுக்கும் (150 கிலோ மீட்டர்) கீழாகவுள்ள விவரங்களை கண்டு ஆய்ந்தறிய முடியும்.
# வார்ப்புரு:Infobox geographical indication


| caption = }}}  

| label1 = வேறு பெயர்கள்  
| data1 = }  

| label2 = குறிப்பு  
| data2 = }  

| label3 = வகை  
| data3 = }  

| label4 = இடம்  
| data4 = }  

| label5 = நாடு  
| data5 = }  

| label6 = பதிவுசெய்யப்பட்டது  
| data6 = }  

| label7 = பொருள்  
| data7 = }  

| label8 = அதிகாரப்பூர்வ இணையதளம்  
| data8 = }  
}}  
<noinclude></noinclude>
# சுவீடிய வெற்றிடச் சூரியத் தொலைநோக்கி


**சுவீடிய வெற்றிடச் சூரியத் தொலைநோக்கி** *(Swedish Vacuum Solar Telescope )* என்பது ஒரு வெற்றிடமாக்கப்பட்ட 47.5 சென்டி மீட்டர் அளவுள்ள ஒளியியல் சூரியத் தொலைநோக்கியாகும். கேனரி தீவுகளில் இடம்பெற்றுள்ள தீவான லா பால்மா தீவில் இத்தொலை நோக்கி அமைக்கப்பட்டுள்ளது. 2000 ஆம் ஆண்டு ஆகத்து மாதம் 28 இல் இத்தொலைநோக்கி இங்கிருந்து அகற்றப்பட்டு பதிலாக சுவீடிய 1மீ அளவுள்ள சூரியத் தொலைநோக்கி பொருத்தப்பட்டது.  

அமெரிக்காவின் கலிபோர்னியா மாநிலத்திலுள்ள ஓக்லண்டு நகரின் சாபோட் விண்வெளி மற்றும் அறிவியல் மையத்திற்குச் சொந்தமான இந்த சுவீடிய வெற்றிடச் சூரியத் தொலைநோக்கியானது மறு உருவாக்கத்திற்கத்திற்காக இந்நிறுவனத்தை எதிர்நோக்கியுள்ளது.
# பி. கோவிந்த பிள்ளை


**பி. கோவிந்த பிள்ளை**, (P. Govinda Pillai, மே 23, 1926 - நவம்பர் 22, 2012) மலையாளக் கவிஞரும், எழுத்தாளரும் ஆவார்.  

## ஆக்கங்கள்
- கேரளம் இந்தியயிலெ ஒரதக்ருத சம்ஸ்தானம்(1968)
- வீரசரிதயாய வியட்நாம்(1969)
- பகவத்‌ கீத, பைபிள், மார்க்சிசம்(1985)
- மார்க்சும் மூலதனவும்(1987)
- இ.எம். எசும் மலையாள சாகித்யவும்(2006)
- பிரெடரிக்‌ எங்கல்ஸ்‌(2006)

## விருதுகள்
இவர் எழுதிய நூல் சாகித்திய அகாதெமி விருது பெற்றுள்ளது.
# மான்னார் ஊராட்சி



மான்னார் ஊராட்சி, இந்திய மாநிலமான கேரளத்தின் ஆலப்புழை மாவட்டத்தில் செங்கன்னூர் வட்டத்தில் உள்ளது. இந்த ஊராட்சி 4437.51 ஏக்கர் பரப்பளவில் அமைந்துள்ளது.  

## சுற்றியுள்ள இடங்கள்
- கிழக்கு - குட்டம்பேரூரார்
- மேற்கு - அச்சன்கோவிலாறு
- வடக்கு - பம்பை ஆறு
- தெற்கு‌ - அச்சன்கோவிலாறு

## வார்டுகள்
1. பாவுக்கரை ஏ
1. பாவுக்கரை பி
1. பாவுக்கரை சி
1. சொசைட்டி வார்டு
1. மான்னார் டவுன்
1. குரட்டிக்காட் ஏ
1. ஊராட்சி‌ ஆபீஸ்
1. குரட்டிக்காடு பி
1. ஸ்விச்கீயர் டிவிஷன்
1. முட்டேல் வார்டு
1. குட்டம்பேரூர் ஏ
1. குட்டம்பேரூர் பி
1. குட்டம்பேரூர் சி
1. குளஞ்ஞிகாராழ்மை
1. குட்டம்பேரூர் டி
1. ஹோமியோ ஆசுபத்திரி வார்டு
1. டவுன் தெற்கு
1. டவுன் மேற்கு

## விவரங்கள்
| மண்டலம் | செங்கன்னூர் |  |
| --- | --- | --- |
| பரப்பளவு | 17.55 சதுர கிலோமீட்டர் |  |
| மக்கள் தொகை | 28,239 |  |
| ஆண்கள் | 13,725 |  |
| பெண்கள் | 14,514 |  |
| மக்கள் அடர்த்தி | 1609 |  |
| பால் விகிதம் | 1057 |  |
| கல்வியறிவு | 95% | } |
# மாராரிக்குளம் வடக்கு ஊராட்சி


மாராரிக்குளம் வடக்கு ஊராட்சி, இந்திய மாநிலமான கேரளத்தின் ஆலப்புழை மாவட்டத்தில் உள்ளது.  

## வார்டுகள்
1. சேன்னவேலி
1. திருவிழா
1. வரக்காடி
1. தோப்புவெளி
1. பஞ்சாயத்துவெளி
1. மாராரிக்குளம்
1. காந்தி நினைவிடம்
1. கஸ்தூர்பா
1. பள்ளி வார்டு
1. ஜனஷேமம்
1. செறுவள்ளிச்சேரி
1. செத்தி
1. பீச் வார்டு
1. கணிச்சுகுளங்கரை
1. காரிக்காடு தெற்கு
1. காரிக்காடு வடக்கு
1. பாணக்குன்னம்
1. பொக்லசேரி
# தேவர் பில்லத்தி



**தேவர் பில்லத்தி** (T. பில்லத்தி), தமிழ்நாட்டின் சிவகங்கை மாவட்டத்தில் உள்ள காளையார் கோவில் வட்டாரத்தில் மல்லல் ஊராட்சியில் அமைந்துள்ளது. இந்த ஊர் சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். சில வருடங்களுக்கு முன்பு இந்த ஊரில் சுமார் நாற்பது வீடுகள் வரை இருந்தன. ஆனால், இப்பொழுது இருபது வீடுகள் மட்டுமே உள்ளன. இவ்வூரில் வசிப்பவர்கள் அனைவரும் முக்குலத்தோர் சமூகத்தை சேர்ந்தவர்கள் என்பதால் இவ்வூர் பசும்பொன் முத்துராமலிங்கத் தேவர் அவர்களின் பெயரால் தேவர் பில்லத்தி என அழைக்கப்படுகிறது.
# கொலம்பிய கம்பளி யானை


**கொலம்பிய கம்பளி யானை** அல்லது **கொலம்பிய மாமூத்** (Columbian mammoth) என்பது கம்பளி யானைகள் இனத்தச் சேர்ந்த ஓர் யானை வகை ஆகும். இவ்வகை கம்பளி யானைகள் வட அமெரிக்கக் கண்டத்தில் பொதுவாக வட ஐக்கிய அமெரிகாவிலும், கொஸ்தாரிக்காவிலும் வாழ்ந்து வந்தன. இறுதியாக வாழ்ந்து வந்த கம்பளி யானைவகைகளில் இவையும் ஒன்றாகும். 1.5 மில்லியன் வருடங்களுக்கு முன்னர் ஆசியாவின் ஸ்டெப்பேயில் இருந்து அமெரிக்காவிற்கு வந்த ஓர் கம்பளி யானை இனத்தில் இருந்தே கொலம்பிய கம்பளி யானைகள் எனும் இனம் புதிதாக உருவாகியது. கலிபோர்னியாவின் சனல் தீவுகளில் வாழ்ந்து வந்த பிக்மை கம்பளி யானைகள் இக்கம்பளி யானை இனத்தில் இருந்தே பரிணாமத்திற்கு உள்ளாகித் தோற்றம் பெற்றது. இவ்வகை யானைகளை ஒத்ததாகவே தற்போதைய ஆசிய யானைகள் காணப்படுகின்றன.  

## தோற்றம்
இவ்வகை யானைகளின் சராசரி உயரம் நான்கு மீற்றர்கள் ஆகும். அத்துடன் பொதுவாக இவை எட்டு தொடக்கம் பத்து தொன்கள் எடையில் காணப்பட்டன. பொதுவாக இவ்வகைக் கம்பளி யானைகளில் ஆண் யானைகளே மிகவும் பெரியவையாகவும் இறுக்கமான சுபாவம் உள்ளனவாகவும் இருந்தன. இவற்றின் தந்தங்கள் மிகவும் நீளமானவையாகும். கண்டெடுக்கப்பட்ட தந்தங்களுள் மிகப்பெரிய தந்தத்தின் நீளம் 4.9 மீற்றர்கள் ஆகும்.
# ஆரி (நடிகர்)


**ஆரி** என்று அழைக்கப்படும் **ஆரி அர்ஜுனா** என்பவர் தமிழ்நாட்டுத் திரைப்பட நடிகர் ஆவார். இவர் 2010 ஆம் ஆண்டு இயக்குநர் சங்கரின் தயாரிப்பில் வெளியான ரெட்டச்சுழி என்ற திரைப்படத்தின் மூலம் திரைப்படத்துறையில் கதாநாயகனாக அறிமுகமானார். அதை தொடர்ந்து நெடுஞ்சாலை (2014), மாயா (2015) போன்ற பல திரைப்படங்களில் நடித்துள்ளார்.  

## தனிப்பட்ட வாழ்க்கை
இவர் இங்கிலாந்தைச் சேர்ந்த இலங்கை தமிழ் பெண்ணான நதியாவை காதலித்து வந்தார். இருவரும் நவம்பர் 18, 2015 அன்று சென்னையின் பாரிஸில் உள்ள காளிகாம்பாள் கோவிலில் மணம் முடித்தார். நிச்சயதார்த்தமும் வரவேற்பும் 17 நவம்பர் 2015 அன்று தாஜ் கொன்னேமராவில் நடைபெற்றது. இவர்களுக்கு பிப்ரவரி 5, 2017 அன்று முதல் குழந்தையை பிறந்தது.  

## திரைப்படங்கள்
| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2005 | ஆடும் கூத்து | முத்து |  |
| 2010 | ரெட்டச்சுழி | மூர்த்தி |  |
| 2012 | மாலைப்பொழுதின் மயக்கத்திலே | அஜய் |  |
| 2014 | நெடுஞ்சாலை | முருகன் |  |
| 2015 | தரணி | சேகர் |  |
| மாயா | வசந்த்/அர்ஜுன் |  |  |
| 2016 | உன்னோடு கா | சிவா |  |
| 2017 | முப்பரிமாணம் | சிறப்புத் தோற்றம் |  |
| 2018 | நாகேஷ் திரையரங்கம் | நாகேஷ் |  |
| 2020 | எல்லாம் மேல இருக்குறவரன் பாத்துப்பான | தயாரிப்பில் |  |
| மௌனவலை |  |  |  |
| அலேக்கா |  |  |  |

## தொலைக்காட்சி
| ஆண்டு | நிகழ்ச்சி | கதாப்பாத்திரம் | அலைவரிசை | குறிப்புகள் |  |
| --- | --- | --- | --- | --- | --- |
| 2020 - ஒளிபரப்பில் | பிக் பாஸ் தமிழ் 4 | போட்டியாளராக | விஜய் தொலைக்காட்சி | *வெற்றியாளர் | } |

## பெற்ற விருதுகள்
| ஆண்டு | திரைப்படம் | பெற்ற விருது | குறிப்புகள் |
| --- | --- | --- | --- |
| 2015 | நெடுஞ்சாலை | வி4 விருதுகள் | சிறந்த நடிகர் |
| 2014 | திரைப்பட ரசிகர்கள் கூட்டமைப்பின் 62ஆவது ஆண்டு விருது | சிறந்த நடிகர் | } |
# யோசித்த ராசபக்ச



**யோசித்த ராசபக்ச** (*Yoshitha Rajapaksa*) இலங்கையின் ரக்பி விளையாட்டு வீரரும், முன்னாள் கடற்படை வீரரும் ஆவார். இலங்கைக் கடற்படையில் இவர் லெப்டினண்ட் பதவி பகித்தவர். இலங்கையின் முன்னாள் அரசுத் தலைவர் மகிந்த ராசபக்சவின் இரண்டாவது மகனாவார். சி. எஸ். என் தொலைக்காட்சியின் உரிமையாளர்களில் ஒருவரான இவர் இலங்கை தேசிய ரக்பி ஒன்றிய அணித் தலைவராகவும், இலங்கைக் கடற்படையின் ரக்பி அணியின் தலைவராகவும் பணியாற்றியிருந்தார். 2016 சூன் 30 அன்று, யோசித்த ராசபக்ச, மற்றும் சி.எஸ். என் ஊடக நிறுவனத்தின் நான்கு மூத்த அதிகாரிகள் நிதி மோசடிகளில் ஈடுபட்டதாகக் குற்றம் சாட்டப்பட்டு பெப்ரவரி 11 வரை தடுப்புக் காவலில் வைக்கப்பட்டனர்.  

## ஆரம்ப வாழ்க்கை
யோசித்த மகிந்த ராசபக்ச, சிராந்தி ராசபக்ச ஆகியோரின் இரண்டாவது மகனாவார். இவருக்கு நாமல், ரோகித்த என இரண்டு சகோதரர்கள் உள்ளனர். இவரது தந்தை-வழிப் பாட்டனார் டி. ஏ. ராசபக்ச விஜயானந்த தகநாயக்காவின் அரசில் அமைச்சராக இருந்தவர். தாய்வழிப் பாட்டனார் ஈ. பி. விக்கிரமசிங்க இலங்கைக் கடற்படையில் கொமடோராகப் பணியாற்றியவர்.  

யோசித்த கல்கிசை புனித தோமையர் கல்லூரியில் கல்வி பயின்றார்.  

## கடற்படையில் பணி
2006 ஆம் ஆண்டில் யோசித்த இலங்கைக் கடற்படையில் இணைந்தார். பயிற்சி முடிந்த பின்னர் பதவியேற்றம் பெற்று தந்தையும் அரசுத்தலைவருமான மகிந்தவுக்கு உதவியாளராகப் பணியாற்றினார். பின்னர் பிரித்தானியா ரோயல் கடற்படைக் கல்லூரியில் சேர்ந்து எச்.எம்.எசு ஓசன் கப்பலில் பயிற்சி பெற்றார். 2015 சனவரியில் இடம்பெற்ற அரசுத்தலைவர் தேர்தலில் மகிந்த தோல்வியடைந்ததை அடுத்து, உடனடியாக யோசித்தவை கடற்படைப் பதவிகளில் இருந்து மகிந்த விடுவித்தார். ஆனாலும், யோசித்தவின் பதவி விலகலை கடற்படைத் தளபதி ஏற்றுக் கொள்ள மறுத்து விடவே, யோசித்த தொடர்ந்து கடற்படையில் பணியாற்றி வந்தார்.  

2015 சனவரியில் பதவியேற்ற மைத்திரிபால சிறிசேனவின் அரசு நாடாளுமன்றக் குழு ஒன்றை விசாரணைக்காக நியமித்தது யோசித்த கடற்படையில் சேருவதற்கான அடிப்படைத் தகுதிகளை கொண்டிருக்கவில்லை என்றும், க.பொ.த (சா.த) சோதனைகளை இரு தடவைகள் எடுத்தும் போதியளவு பெறுபேறுகளைப் பெறவில்லை என்றும் விசாரணைகளில் இருந்து தெரிய வந்தது. ஐக்கிய இராச்சியத்திலும், உக்ரைனிலும் பயிற்சி பெறுவதற்காக இவருக்கு அரசு 22.23 மில்லியன் இலங்கை ரூபாய்கள் செலவு செய்ததாகவும் கூறப்படுகிறது.  

## சர்ச்சைகள்
### கொலைக் குற்றச்சாட்டுகள்
2012 மே 16 இல் ரக்பி அணி வீரர் வசீம் தாஜுதீன் என்பவர் கொழும்பில் மர்மமான முறையில் வாகன விபத்து ஒன்றில் உயிரிழ்ந்தார். இவர் பயணம் செய்த வாகனம் சுவர் ஒன்றில் மோதி, தீப்பிடித்து எரிந்ததாகவும், அதில் பயணம் செய்த வசீம் கரிலேயே கருகி இறந்ததாகவும் ஆரம்பத்தில் கூறப்பட்டு விபத்து எனத் தீர்ப்பு வழங்கப்பட்டது. புதிய அரசு இவ்வழக்கை மீண்டும் ஆரம்பித்து, புதிய ஆதாரங்களை சமர்ப்பித்து, இது படுகொலை முயற்சி என்ற வகையில் விசாரிக்கப்பட்டு வருகிறது. தனது முன்னாள் காதலியாக இருந்த பெண் ஒருவருக்காக இப்படுகொலையை யோசித்த ராசபக்ச திட்டமிட்டு செய்ததாக கூறப்படுகிறது. ஆனாலும், இவ்வழக்கு, அரசியல் காரணங்களுக்காக தம்மீது தொடுக்கப்பட்டுள்ளதாகவும், இக்குற்றச்சாட்டுகளை மறுப்பதாகவும் மகிந்த ராசபக்ச தெரிவித்தார்.  

### நிதி மோசடி
சி. எஸ். என் தொலைக்காட்சியில் நிதி மோசடிகளில் ஈடுபட்டதாக குற்றம் சாட்டப்பட்ட யோசித்த 2016 சனவரி 30 அன்று கடுவலை நீதித் துறை நடுவர் தம்மிக ஏமபால முன்னிலையில் நிறுத்தப்பட்டு 14 நாட்களுக்குத் தடுப்புக் காவலில் வைக்கப்பட்டார். தொலைக்காட்சி சேவைகளை நடத்துவதற்கான நிதியை எவ்வாறு பெற்றார் என்பது, பொதுச் சொத்துக்களை தவறான வழியில் பயன்படுத்தினார் போன்ற குற்றச்சாட்டுகள் இவர் மீது சுமத்தப்பட்டுள்ளன.
# சசீந்திர ராஜபக்ச



**சசீந்திர ராஜபக்ச** (Shasheendra Rajapaksa) என்பவர் இலங்கையின் அரசியல்வாதி ஆவார். இலங்கையில் அமைந்துள்ள ஊவா மாகாணத்தின் முதலமைச்சராக 2009 ஆம் ஆண்டு தொடக்கம் 2015 ஆம் ஆண்டு வரை இவர் பதவி வகித்து வந்தார். அத்துடன் கதிர்காம ஆலயத்தின் முன்னாள் பஸ்நாயக்க நிலமேயாகவும் இவர் பதவி வகித்து வந்தார். இவர் சமல் ராஜபக்சவினது மூத்த மகனும் மகிந்த ராசபக்சவின் மருமகனும் ஆவார். இவர் 2015 ஆம் ஆண்டில் ஐக்கிய தேசியக் கட்சிடினைச் சேர்ந்த ஹரின் பெர்னாண்டோவினால் தோற்கடிக்கப்பட்டதன் பின், இவரின் மீதும் இவரது குடும்பத்தின் மீதும் மகிந்த ராசபக்சவின் ஆட்சிக்காலத்தில் பொதுச் சொத்துக்களைத் தவறாகப் பயன்படுத்தியதற்காகக் குற்றம் சுமத்தப்பட்டது.
# இராஜபக்ச குடும்பம்


**இராஜபக்ச குடும்பம்** (*Rajapaksa family*) என்பது இலங்கையின் அரசியலில் பெயர் பெற்று விளங்கிய ஒரு குடும்பம் ஆகும்.மகிந்த ராசபக்சவின் ஆட்சிக்காலத்தில் நாட்டின் பலம் மிக்க குடும்பமாக விளங்கியது இதுவேயாகும். அத்துடன் 2005 தொடக்கம் 2015 வரையான காலப்பகுதியில் இக்குடும்பத்தின் பெரும்பாலான உறுப்பினர்கள் உயர் அரசியல் பதவிகளை வகித்து வந்தனர். சர்வாதிகாரம், ஊழல், மோசமான ஆட்சி, குடும்ப உறுப்பினர்களுக்குச் சலுகை வழங்கல் என்றவாறு பல்வேறு குற்றச்சாட்டுக்களும் இக்குடும்ப அங்கத்தவர்கள் மீது சுமத்தப்பட்டன. அத்துடன் ராஜபக்ச குடும்பத்தின் செயற்பாடுகள் அரசராட்சி, ஏகாதிபத்திய ஆட்சி போன்றவற்றிற்கு முன்னெடுத்துச் சென்றதாகவும் பல்வேறு அறிக்கைகளும் குற்றச்சாடுக்களும் முன் வைக்கப்படன.  

பொது பல சேனா போன்ற பௌத்த அமைப்புக்களிற்கு ஆதரவு அளித்தமையினாலும் சிறுபான்மை இன மக்கள் மீது மேற்கொண்ட தக்குதல்களினாலும் ராஜபக்சக்கள் சிறுபான்மை இன மக்களால் வெறுப்பிற்கு உள்ளாகினர். எனினும் 2009 ஆம் ஆண்டில் விடுதலைப் புலிகளைத் தோற்கடித்தமையால் பெரும்பாலான சிங்கள மக்களின் ஆதரவைப் பெற்றுக் கொண்டனர். தற்போது இக்குடும்பத்தின் தலைவராக இலங்கையின் நாடாளுமன்ற உறுப்பினர் மகிந்த ராசபக்ச விளங்குகின்றார்.
# வார்ப்புரு:Infobox family

</div>}}  

| image = }|size=}}|sizedefault=upright=0.5|alt=}}}  
| caption = }}}}  

| image3 = |alt=}}}  
| caption3 = }}}  

| headerstyle = background: #eee;  

| subheader = }  

| label1 = மூல  
| data1 = }}}  
| label2 = நாடு  
| class2 = label  
| data2 = }  
| label3 = தற்போதைய பகுதி  
| data3 = }  
| label4 = முந்தைய எழுத்துக்கூட்டல்கள்  
| data4 = }  
| label5 = சொற்பிறப்பியல்  
| data5 = }}  
| label6 = தோற்ற இடம்  
| data6 = }  
| label7 = நிறுவப்பட்டது  
| data7 = }}}  
| label8 = நிறுவனர்  
| data8 = }  
| label9 = தற்போதைய தலைமை  
| data9 = }}  
| label10 = இறுதி ஆட்சியாளர்  
| data10 = }}  
| label11 = இறுதி தலைமை  
| data11 = }}  

| label12 = Seat  
| data12 = }  

| label13 = Historic seat  
| data13 = }}  

| label14 = பட்டங்கள்  
| data14 = }  
| label15 = Style(s)  
| data15 = }  
| label16 = உறுப்பினர்கள்  
| data16 = }  
| label17 = தொடர்புள்ள உறுப்பினர்கள்  
| data17 = }}  
| label18 = தொடர்புள்ள குடும்பங்கள்  
| data18 = }}  
| label19 = Distinctions  
| data19 = }  
| label20 = பாரம்பரியங்கள்  
| data20 = }  
| label21 = குறிக்கோளுரை  
| data21 =  
| label22 = Heirlooms  
| data22 = }  
| label23 = Estate(s)  
| data23 = }}  
| label24 = சொத்துக்கள்  
| data24 = }  
| label25 = கலைப்பு  
| data25 = }  
| label26 = பதவி பறிப்பு  
| data26 = }  
| label27 = Cadet branches  
| data27 = }}  
| label28 = கிளைகள்  
| data28 = }  
| label29 = வலைத்தளம்  
| data29 = }}  

| data40 = }  

| belowstyle = -top:#aaa solid  
| below = </div>}}  
}}<noinclude>  

</noinclude>
# மாவேலிக்கரை தாமரைக்குளம் ஊராட்சி


மாவேலிக்கரை தாமரைக்குளம் ஊராட்சி, இந்திய மாநிலமான கேரளத்தின் ஆலப்புழை மாவட்டத்தில் உள்ள பரணிக்காவு மண்டலத்தில் உள்ளது.. மாவேலிக்கரை வட்டத்துக்கு உட்பட்ட இந்த ஊராட்சி 20.88 சதுரகிலோமீட்டர் பரப்பளவில் அமைந்துள்ளது.  

## சுற்றியுள்ள இடங்கள்
- கிழக்கு - பாலமேல் (ஆலப்புழை மாவட்டம்), பள்ளிக்கல் (பத்தனந்திட்டை மாவட்டம்) ஆகிய ஊராட்சிகள்
- மேற்கு - வள்ளிக்குன்னம், பரணிக்காவு ஊராட்சிகள்
- வடக்கு - பரணிக்காவு, நூறநாடு, சுனக்கரை ஆகிய ஊராட்சிகள்
- தெற்கு‌ - சூரநாடு வடக்கு, தழவை (கொல்லம் மாவட்டம்), வள்ளிக்குன்னம் (ஆலப்புழை மாவட்டம்) ஆகிய ஊராட்சிகள்

## வார்டுகள்
1. கண்ணனாகுழி மேற்கு
1. கண்ணனாகுழி
1. கண்ணனாகுழி கிழக்கு
1. சாரும்மூடு
1. பேரூர்காரழ்மை
1. கோட்டைக்காட்டுசேரி வடக்கு
1. கோட்டைக்காட்டுசேரி
1. குருநாதன்குளங்கரை
1. புத்தன் சந்தை
1. கிழக்கேமுறி
1. தெக்கேமுறி
1. இரப்பன்பாறை
1. தாமரைக்குளம் டவுன்
1. சத்தீயறை தெற்கு
1. சத்தீயறை வடக்கு
1. வேடரப்லாவ்
1. செற்றாரிக்கல்

## விவரங்கள்
| மண்டலம் | பரணிக்காவு |  |
| --- | --- | --- |
| பரப்பளவு | 20.89 சதுர கிலோமீட்டர் |  |
| மக்கள் தொகை | 24,470 |  |
| ஆண்கள் | 12,047 |  |
| பெண்கள் | 12,423 |  |
| மக்கள் அடர்த்தி | 1171 |  |
| பால் விகிதம் | 1031 |  |
| கல்வியறிவு | 87% | } |
# முளக்குழை ஊராட்சி



முளக்குழை ஊராட்சி, இந்திய மாநிலமான கேரளத்தின் ஆலப்புழை மாவட்டத்தில் உள்ள செங்கன்னூர் வட்டத்தில் உள்ளது. இது 22.67 சதுரகிலோமீட்டர் பரப்பளவில் அமைந்துள்ளது.  

## சுற்றியுள்ள இடங்கள்
- கிழக்கு - மெழுவேலி, ஆறன்முளை ஆகிய ஊராட்சிகள்
- மேற்கு - ஆலா ஊராட்சி
- வடக்கு - செங்கன்னூர், ஆறன்முளை ஊராட்சி
- தெற்கு‌ - குளநடை, வெண்மணி ஊராட்சிகள்

## வார்டுகள்
1. நிகரும்புறம்
1. பள்ளிக்கல்
1. முளக்குழை
1. பள்ளிப்படி
1. பட்டங்காடு
1. குடைக்காமரம்
1. மண்ணாறக்கோடு
1. காரைக்காடு
1. கரிம்பனாம் பொய்கை
1. கடினாவிளை
1. அறந்தக்காடு
1. தாழாம் பாகம்
1. களரித்தறை
1. அரீக்கரை
1. வலியப்பறம்பு
1. பெரிங்காலை
1. பூப்பன்க்கரை
1. பிரளசேரி

## விவரங்கள்
| மண்டலம் | செங்கன்னூர் |  |
| --- | --- | --- |
| பரப்பளவு | 22.74சதுர கிலோமீட்டர் |  |
| மக்கள் தொகை | 27,079 |  |
| ஆண்கள் | 12,864 |  |
| பெண்கள் | 14,215 |  |
| மக்கள் அடர்த்தி | 1190 |  |
| பால் விகிதம் | 1105 |  |
| கல்வியறிவு | 94 | } |
# அகச்சிவப்பு வானவியல் செயற்கைக்கோள்



**அகச்சிவப்பு வானவியல் செயற்கைக்கோள்** *( Infrared Astronomical Satellite)* என்பது முதன்முதலில் விண்வெளி அடிப்படையில் உருவாக்கப்பட்ட ஒரு விண்வெளி ஆய்வு மையமாகும். ஆங்கிலத்தில் இதைச் சுருக்கமாக IRAS என்றும் தமிழில் சுருக்கமாக அ.சி.வா.செ என்றும் அழைப்பர். முழுவானத்தையும் அகச்சிவப்பு அலைநீளங்களில் ஆய்வு மேற்கொள்ள இச்செயற்கைக்கோள் உருவாக்கப்பட்டது.  

1983 ஆம் ஆண்டு சனவரி 25 இல்
# ஸ்டெப்பே கம்பளி யானை



**ஸ்டெப்பே கம்பளி யானை** அல்லது **ஸ்டெப்பே மாமூத்** (Steppe mammoth) என்பது ஓர் அற்றுவிட்ட யானை இனம் ஆகும். இது எலிபன்டிடே குடும்பத்தைச் சேர்ந்ததாகும். இவை மத்திய பெளெய்ஸ்டோசீன் காலத்தில் அதாவது 600,000 தொடக்கம் 370,000 வருடங்களுக்கு முற்பட்ட காலப்பகுதியில் யுரேசியாவின் பெரும்பாலாலும் வட பகுதிகள் முழுவதும் பரந்து வாழ்ந்து வந்தன. மாமூத்தஸ் மெரிடயோனெயில்சு எனும் மாமூத் இனத்தில் இருந்து சைபீரியாவில் ஸ்டெப்பே கம்பளி யானை இனம் பரிணாமம் அடைந்தது. இதுவே ஸ்டெப்பே மாமூத், துந்திரா யானை ஆகியவற்றின் பரிணாமத்தின் முதற்படி ஆகும்.  

## தோற்றம்
மாமூத்தஸ் மெரிடயோனெயில்சு போன்று ஸ்டெப்பே மாமூத்களும் சிறிய மண்டையோட்டையும் சிறிய தாடையையும் கொண்டுள்ளன. ஆண் ஸ்டெப்பே கம்பளி யானைகளின் தந்தங்கள் வளைந்த தோற்றத்தைக் கொண்டதாக இருப்பதுடன் சராசரியாக 5.2 மீற்றர்கள் நீளத்தை உடையனவாகவும் அமைகின்றன. அத்துடன் பெண் யானைகள் சற்று மெலிந்ததும் சிறிது சாய்வானதுமான தந்தங்களைக் கொண்டுள்ளன. இவ்வகை யானைகளின் சராசரி உயரம் நான்கு மீற்றர்கள் ஆகும். அத்துடன் பொதுவாக இவற்றின் சராசரி எடை 24 தொன்கள் எடையில் காணப்பட்டன.
# பரிதி இளம்வழுதி


**பரிதி இளம்வழுதி** (11 நவம்பர் 1959 - 13 அக்டோபர் 2018) என்பவர் இந்திய அரசியல்வாதியாவார். திராவிட இயக்கக்கொள்கையில் பற்றுக்கொண்டவர். திராவிட முன்னேற்றக் கழகத்தின் ஒருங்கிணைந்த சென்னை மாவட்டச் செயலாளராக இருந்த இளம்வழுதி என்பவருக்கு மகன் ; சிறந்த பேச்சாளர்; சட்டமன்ற உறுப்பினர்; இதழாளர்.  

## இளமைக்காலம்
பரிதி தனது பள்ளி இறுதியை சென்னை இராயப்பேட்டையில் உள்ள வெஸ்லி மேல்நிலைப்பள்ளியில் முடித்தார்.  

## சட்டமன்ற உறுப்பினர்
இவர் தமிழக சட்டமன்றத்திற்கு திராவிட முன்னேற்றக் கழகத்தின் சார்பில் ஆறு முறை தேர்ந்தெடுக்கப்பட்டு 28 ஆண்டுகள் சட்டமன்ற உறுப்பினராக இருந்துள்ளார். இவர் தனது 25வது வயதில் முதன் முதலில் சட்டமன்ற தேர்தலில் அ.தி.மு. க.வின் சத்தியவாணி முத்துவை எதிர்த்துப் போட்டியிட்டு பெரம்பூரில் வெற்றிபெற்றார். எழும்பூர் தொகுதியில் 1989 முதல் 2011வரை சட்டமன்ற உறுப்பினராக இருந்தார். இவர் சட்டமன்ற உறுப்பினராக பணியாற்றிய 1991-1996 காலகட்டத்தில் சட்டமன்றத்தில் ஒரே ஒரு திமுக உறுப்பினராக இவர் செயல்பட்டவிதத்தைக் கண்டு தி.மு.க தலைவர் மு. கருணாநிதியால் இந்திரஜித், வீர அபிமன்யு ஆகியோருடன் ஒப்பிடப்பட்டு புகழப்பட்டார்.  

## பேரவைத் துணைத்தலைவர்
இவர் 11வது சட்டமன்றத்தின் (1996-2001 ) காலகட்டத்தில் பேரவைத் துணைத் தலைவராக இருந்தார்.  

## அமைச்சர்
செய்தி மற்றும் விளம்பரத்துறை அமைச்சராக 2006-2011 காலகட்டத்தில் இருந்தார்.  

## தி.மு.க. துணைப்பொதுச்செயலாளர்
இவர் தி.மு.க வில் துணைப் பொதுச்செயலாளராகவும் பதவியில் இருந்தார்.  

## அ.தி.மு.க.வில்
தி.மு.கவில் ஏற்பட்ட கசப்பின் காரணமாக கட்சியில் இருந்து விலகி அ.தி.மு.கவில் 28/06/13 அன்று இணைந்தார். அடுத்த நாளே அ.தி.மு.கவின் தலைமைச் செயற்குழு உறுப்பினராக நியமிக்கப்பட்டார். ஜெயலலிதா மறைவுக்கு பிறகு அதிமுக இரண்டாக பிரிந்த பிறகு, ஓபிஎஸ் அணியில் இணைந்தார். பின்னர் தினகரனுக்கு ஆதரவாக செயல்பட்டதாக கூறி அதிமுகவில் இருந்து நீக்கப்பட்டார். அதனால் டி.டி.வி.அணியில் இணைந்தார்.  

## இதழாளர்
இவர் அறிவுக்கொடி என்னும் இதழைச் சிறிதுகாலம் ஆசிரியராக இருந்து வெளியிட்டார்.  

## மரணம்
உடல்நலக்குறைவால் சென்னை அடையாற்றில் உள்ள மருத்துவமனையில் அனுமதிக்கப்பட்டு சிகிச்சை பலனின்றி 2018 அக்டோபர் 13ஆம் நாள் அதிகாலை மரணமடைந்தார்.
# எலிபன்டிடே


**எலிபேன்டிடே** (*Elephantidae*) என்பது யானை, மாமூத் போன்ற பாரிய தாவரஉண்ணி விலங்குகளை உள்ளடக்கிய ஓர் உயிரியல் குடும்பம் ஆகும். இக்குடும்ப விலங்குகள் அனைத்தும் தரைவாழ் உயிரினம் ஆகும். இத்துடன் இவற்றின் மூக்கு தும்பிக்கையாகவும் பல் தந்தங்களாகவும் காணப்படுகின்றன. இக்குடும்பத்தைச் சேர்ந்த பல்வேறு இனங்களும் தற்போது அழிந்துவிட்டன. தற்போது இக்குடும்பத்தச் சேர்ந்த லொக்சொன்டா எலிபாசு எனும் இரு பேரினங்களே வாழ்ந்து வருகின்றன. இக்குடும்பம் முதன் முதலாக 1821ஆம் ஆண்டில் ஜான் எட்வர்டு கிரேயினால் குறிப்பிடப்பட்டது.  

## வகைப்பாட்டியல்
எலிபேன்டிடே குடும்பத்தின் அறிவியல் பூர்வ வகைப்பாடு, மில்லியன் கணக்கான ஆண்டுகளின், புதைபடிவ மாதிரிகளின் விரிவான பதிவை உள்ளடக்கியது. இவற்றில் சில கடந்த பனி யுகத்தின் இறுதி வரை இருந்தன. சில சிற்றினங்கள் சமீபத்தில் அழிந்துவிட்டன. புதிய மாதிரிகள் மற்றும் முன்மொழியப்பட்ட வகைப்பாட்டியல் கிளைக் கண்டுபிடிப்புகள் குடும்பம் மற்றும் தொடர்புடைய புரோபோசிடியன்களின் முறையான திருத்தங்களுக்கு வழிவகுத்தன.  

யானைகள், யானைக் குடும்பம் என முறைசாரா முறையில் வகைப்படுத்தப்படுகின்றன அல்லது பழங்கால உயிரியல் சூழலில் யானைகள் மற்றும் மம்மூத் என வகைப்படுத்தப்படுகின்றன. யானை என்ற பொதுவான பெயர் முதன்மையாக வாழும் தற்கால யானைகளை, வகைப்பாட்டியல் குழுவினைக் குறிக்கிறது. ஆனால் இந்தக் குடும்பத்திலும் பிறவற்றிலும் அழிந்துபோன பல்வேறு சிற்றினங்களையும் குறிக்கலாம். எலிபேண்டிடேவின் மற்ற உறுப்பினர்கள், குறிப்பாக மம்மூத் பேரினத்தினைச் சார்ந்த சிற்றினங்கள், பொதுவாக மாமூத் என்று அழைக்கப்படுகின்றன.  

மம்முடிடேயின் மாஸ்டோடான்களின் பொதுவான மூதாதையரிடமிருந்து குடும்பம் வேறுபட்டது. புரோபோசிடியன்களின் வகைப்பாடு நிலையற்றது மற்றும் அடிக்கடி திருத்தப்பட்டது.  

பின்வரும் கிளை வரைபடம், 2007ஆம் ஆண்டு தொண்டை எலும்பு குணாதிசயங்கள் பற்றிய ஆய்வின் அடிப்படையில், பிற புரோபோசிடியன்களில் மம்மூத் பேரினத்தின் இடத்தைக் காட்டுகிறது.
# ஆர். இந்திரகுமாரி



**ஆர். இந்திரகுமாரி** (R. Indira Kumari-பிறப்பு 1950-இறப்பு 15 ஏப்ரல் 2024) என்பவர் ஒரு இந்திய அரசியலவாதி மற்றும் முன்னாள் தமிழக அமைச்சராவார். இவர் தமிழக சட்டமன்றத்துக்கு அண்ணா திராவிட முன்னேற்றக் கழகத்தின் சார்பில் நாட்ராம்பள்ளி தொகுதியில் இருந்து 1991 தேர்தலில் தேர்ந்தெடுக்கப்பட்டார். இவர் ஜெ. ஜெயலலிதா தலைமையிலான அரசில் சமூக நலத்துறை அமைச்சராக 1991 முதல் 1996 வரை பொறுப்பு வகித்தார். இவர் 2006இல் தி.மு.க வில் இணைந்தார்.  

## ஊழல் வழக்கில் சிறை தண்டனை
1991-96 காலகட்டத்தில் ஜெயலலிதா தலைமையிலான அமைச்சரவையில் சமூக நலத் துறை அமைச்சராக இந்திராகுமாரி இருந்த போது அவர் மீது 1997-இல் பள்ளி மாணவர்களுக்கான இலவசப் பொருட்களை வாங்கியதில் ஊழல் செய்ததாக வழக்குத் தொடரப்பட்டது. இந்த வழக்கில் இந்திராகுமாரிக்கு 29 செப்டம்பர் 2021 அன்று 5 ஆண்டுகள் சிறை தண்டனை விதித்து நீதிமன்றம் தீர்ப்பு அளித்துள்ளது.  

## இறப்பு
இந்திரகுமாரி வயது முதுமையின காரணமாக ஏற்பட்ட உடல் நலக்குறைவினால் 15 சனவரி 2024 அன்று சென்னையில் காலமானார்.